Пасля заўчаснай смерці свайго нязменнага кіраўніка, сябры клуба прышлі да думкі ад неабходнасці захаваць памяць пра тую велізарную працу на карысць нацыянальнай памяці нашага народа, якую зрабіў іх лідар і кіраўнік Анатоль Белы як у галіне збору твораў беларускага выяўленчага мастацтва, так і ў захаванні іх пад дахам першага ў Беларусі прыватнага мастацкага музея, які дзякуючы руплівым намаганням А. Белага паўстаў на яго малой радзіме, у Старых Дарогах. Акрамя гэтага, справядлівасць патрабавала, каб беларуская грамадскасць ведала і пра тое, колькі сіл і энергіі Анатоль Белы аддаваў манументальнай справе – ушанаванню памяці выдатных сыноў і дачок Беларусі ў скульптуры. Як тут не ўспомніць помнікі Максіму Багдановічу ў Яраслаўлі, мемарыяльны комплекс у дворыку БДУ, помнік Ларысе Геніюш у Зэльве, да ўзвядзення якіх спрычыніліся А. Белы і спадчынаўцы…